ભાજપના વરિષ્ઠ નેતા અને ભૂતપૂર્વ વડાપ્રધાન અટલ બિહારી વાજપેયીના જન્મ દિવસે એટલે કે 25મી ડિસેમ્બરના રોજ ગુજરાતના નવા મુખ્યમંત્રી શપથ ગ્રહણ કરશે. બહુમતી મળ્યા પછી ભાજપે તેના શપથવિધિ કાર્યક્રમ માટે 25 ડિસેમ્બરના દિવસને નક્કી કર્યો છે, તેમ મનાઇ રહ્યું છે. ત્યારે 25 ડિસેમ્બરના રોજ જ ગુજરાતને તેનું નવા મુખ્યમંત્રી અને નવું મંત્રીમંડળ મળશે. હાલ તો વિજય રૂપાણી જ ગુજરાતના મુખ્યમંત્રી બનશે અને નાયબ મુખ્યમંત્રી તરીકે નીતિન પટેલ રહેશે તેવી સંભાવના બનેલી છે. જો કે હજી સુધી કોઇ અધિકૃત જાહેરાત સીએમના નામને લઇને નથી થઇ.